EkBass/fiwiki-20250220-pages-articles huggingface dataset:
Yhdistetyn maailmancup 2016–2017

Yhdistetyn maailmancup 2016–2017 alkoi 26. marraskuuta 2016 Kuusamon Rukalla ja päättyi 19. maaliskuuta 2017 Saksan Schonachissa. Kauden aikana järjestettiin 23 henkilökohtaista kilpailua sekä kaksi joukkuekilpailua, joista toinen oli parikilpailu. == Kilpailukalenteri == :Lähde: FIS Pvm Paikkakunta Matka Voittaja Toinen Kolmas 26.11.2016 Ruka HS142 / 10 km Johannes Rydzek Eric Frenzel Jørgen Graabak 27.11.2016 Ruka HS142 / 10 km Johannes Rydzek Wilhelm Denifl Akito Watabe 2.12.2016 Lillehammer HS100 / 4 × 5 km Björn Kircheisen Eric Frenzel Fabian Rießle Johannes Rydzek Mikko Kokslien Espen Andersen Håvard Klemetsen Jørgen Graabak David Pommer Mario Seidl Wilhelm Denifl Philipp Orter 3.12.2016 Lillehammer HS100 / 10 km Eric Frenzel Johannes Rydzek Fabian Rießle 4.12.2016 Lillehammer HS138 / 10 km Eric Frenzel Björn Kircheisen Jørgen Graabak 17.12.2016 Ramsau HS98 / 10 km Johannes Rydzek Fabian Rießle Eric Frenzel 18.12.2016 Ramsau HS98 / 10 km Eric Frenzel Fabian Rießle Vinzenz Geiger 7.1.2017 Lahti HS130 / 10 km Eric Frenzel Eero Hirvonen Johannes Rydzek 8.1.2017 Lahti HS130 / 10 km Fabian Rießle Eric Frenzel Johannes Rydzek 13.1.2017 Val di Fiemme HS134 / 10 km Eric Frenzel Johannes Rydzek Magnus Moan 14.1.2017 Val di Fiemme HS134 / 2 × 7,5 km I Espen Andersen Jørgen Graabak I Tomáš Portyk Miroslav Dvořák I Samuel Costa Alessandro Pittin 15.1.2017 Val di Fiemme HS134 / 10 km Eric Frenzel Johannes Rydzek Akito Watabe 21.1.2017 Chaux-Neuve HS118 / 10 km Johannes Rydzek Fabian Rießle Akito Watabe 22.1.2017 Chaux-Neuve HS118 / 10 km Fabian Rießle Johannes Rydzek Eric Frenzel Nordic Combined Triple: 27.–29. tammikuuta 2017 27.1.2017 Seefeld HS109 / 5 km Johannes Rydzek Eric Frenzel Samuel Costa 28.1.2017 HS109 / 10 km Johannes Rydzek Eric Frenzel Samuel Costa 29.1.2017 HS109 / 15 km Eric Frenzel Johannes Rydzek Bernhard Gruber 4.2.2017HS140 / 4 × 5 km:n tilalle. Pyeongchang HS140 / 10 km Johannes Rydzek Mario Seidl Fabian Rießle 5.2.2017 Pyeongchang HS140 / 10 km Johannes Rydzek Eric Frenzel Mario Seidl 10.2.2017 Sapporo HS134 / 10 km Björn Kircheisen Akito Watabe Mikko Kokslien 11.2.2017 Sapporo HS134 / 10 km Akito Watabe Tim Hug Manuel Faißt 11.3.2017 Oslo HS134 / 10 km Akito Watabe Eric Frenzel Björn Kircheisen 15.3.2017 Trondheim HS140 / 10 km Eric Frenzel Johannes Rydzek Fabian Rießle 18.3.2017 Schonach HS106 / 10 km Eric Frenzel Wilhelm Denifl Johannes Rydzek 19.3.2017HS106 / 15 km:n tilalle. Schonach HS106 / 10 km Eric Frenzel François Braud Akito Watabe == Maailmancupin loppupisteet == :Lähde: FIS Sij. Pisteet 1\. Eric Frenzel 1734 2\. Johannes Rydzek 1609 3\. Akito Watabe 1086 4\. Fabian Rießle 1069 5\. Björn Kircheisen 748 6\. Mario Seidl 719 7\. Ilkka Herola 475 8\. Eero Hirvonen 464 9\. Wilhelm Denifl 442 10\. Bernhard Gruber 436 == Lähteet == 2016–2017 Luokka:Vuoden 2016 urheilu Luokka:Vuoden 2017 hiihto
Čoahpejávri

Čoahpejávri tai Čoahppejávri on Yykeänperänjoen (, ) vesistöön kuuluva järvi Norjan ja Suomen rajalla pääosin Omasvuonon kunnassa Norjassa ja pienemmältä osaltaan Enontekiöllä Suomessa. Järven korkeus merenpinnasta on Norjan Kartverketin tietojen mukaan 680 metriä ja Suomen maanmittauslaitoksen mukaan 681,0 metriä. Järven pinta-ala on Norges vassdrags- og energidirektoratin tietojen mukaan 2,0662 km². Järveen laskee pohjoisesta Norjan puolelta Sáđgejohka, joka saa alkunsa Sáđgejávrista, johon edelleen laskee Áldojohka. Tämä vesireitti muodostaa Yykeänperänjoen vesistön () hydrologisesti määritellyn pääuoman ylimmän osan. Suomen puolelta idästä järveen laskee Saarijärvi (pohjoissaameksi Suolojávri), johon edelleen laskee pohjoisesta nimetön järvi ja kaakosta Salmijärvi (pohjoissaameksi Šalmmijávri). Tähän laskee vielä idästä Bahtasgophejávri eli Jágonajávri. Järvi laskee lounaaseen Norjan ja Suomen rajalla olevaan Čoahpeluoppaliin (myös Čoahppeluoppal) joka laskee Čoahppejohkaa myöden Gállaluoppaliin ja edelleen Gállajávriin. Tämä laskee Gállajohkaa myöten Gálkkojávriin, jonka laskujoki Gálkkojohka muodostaa Yykeänperänjoen yläjuoksun Yykeänperänvankan laaksossa. ==Lähteet== Luokka:Omasvuono Luokka:Norjan järvet Luokka:Enontekiön järvet Luokka:Yykeänperänjoen vesistö Luokka: Norjan ja Suomen raja
FugeFest

FugeFest on Fuengirolassa Espanjassa vuosittain järjestettävä suomalaisen iskelmämusiikin pienoisfestivaali. Tapahtuma järjestetään lokakuun lopulla ja se on kaksipäiväinen. Aurinkorannikolla (Costa del Sol) asuu yhteensä yli 20 000 suomalaista, joille festivaali on suunnattu. Tapahtumapaikkana on Palazio de la Paz (Rauhanpalatsi), jossa on myös ruokaa ja alkoholitarjoilua. Festivaalille järjestetään myös pakettimatkoja Suomesta. == Esiintyjät 2015 == Festivaali järjestettiin 23.–24. lokakuuta 2015 ja yleisöä oli noin 3 500 henkeä. Juontajana toimi Lasse Norres. * Arttu Wiskari * Jukka Poika * Agents * Yö * Jari Sillanpää * Popeda * Virve Rosti&Laura; Voutilainen show == Esiintyjät 2016 == Festivaali järjestettiin 21.–22. lokakuuta 2016 ja yleisöä oli noin 4 000 henkeä. Festivaali näytettiin myös suorana nettistriimauksena ISTV:ssä. * Eppu Normaali * Danny * Frederik * Katri-Helena (paikkasi Tapani Kansaa, joka sairastui) * Matti ja Teppo * Ressu&Jussi; (Ressu Redford ja Jussi Rainio) * Juha Tapio * Jari Sillanpää * Virve Rosti&Laura; Voutilainen show == Esiintyjät 2017 == Festivaali järjestettiin 20.–21. lokakuuta 2017. Yleisöä oli saman verran kuin vuotta aiemmin. Juontajana toimi Suomipopin hovimuusikko Ilkka. * Lauri Tähkä * Markku Aro * Dingo * Remu & Hurriganes feat. Michael Monroe * Juha Tapio * Neon 2 * Eini * Matti Nykänen * Jari Sillanpää * Neljänsuora == Esiintyjät 2018 == Festivaali järjestetään 19.–20. lokakuuta 2018. Suunnitellut esiintyjät ovat: * Leo * Jonne Aaron * Martti Servo & Napander * Neljänsuora * Kuningattaret Feat Danny “Iso D” ( Meiju Suvas, Virve Rosti ja Lea Laven ) * Reino Nordin * Elastinen * Lauri Tähkä * Yö * Pelle Miljoona Oy ==Lähteet== * FugeFestin kotisivut ===Viitteet=== Luokka:Musiikkitapahtumat
Crossroads – bluesjätkät

Crossroads – bluesjätkät on Walter Hillin ohjaama musiikkidraama vuodelta 1986. Elokuvan musiikin on säveltänyt Ry Cooder, joka soittaa kitaraa ääniraidalla. Hänen lisäkseen kitarassa kuullaan Steve Vaita, ja huuliharppua soittaa Sonny Terry. Elokuvan käsikirjoitus on John Fuscon opinnäytetyö, jolla hän voitti FOCUS-palkinnon (Films of College and University Students) vuonna 1984. Elokuvan juoni on muunnelma Faust-teemasta, jossa päähenkilö myy sielunsa paholaiselle saadakseen vastineeksi jonkin ylivertaisen kyvyn, tässä tapauksessa kitaransoittotaidon. Vastaavaa tarinaa on kerrottu vuosikymmenten ajan Robert Johnsonista, jonka yhtyeessä elokuvan hahmo Willie Brown kertoo soittaneensa. == Näyttelijät == == Arvioita == Helsingin Sanomissa Helena Ylänen piti elokuvan lyhyttä kehyskertomusta kiinnostavampana kuin sen sisään leivottua tarinaa. Hän piti kuitenkin bluesmuusikoiden mustavalkoisia nuoruusmuistelujaksoja kauniina ja kehui toimintaelokuvista tunnettua ohjaajaa Walter Hilliä kerrankin pienen ja inhimillisen tarinan kertomisesta ilman omalla osaamisellaan rehentelyä. Video-oppaassa vuodelta 1994 Crossroads saa kolme tähteä viidestä, mikä vastaa sanallista arviota ”hyvä”. == Lähteet == == Aiheesta muualla == * Luokka:Vuoden 1986 yhdysvaltalaiset elokuvat Luokka:Walter Hillin ohjaamat elokuvat Luokka:Musiikkielokuvat Luokka:Yhdysvaltalaiset draamaelokuvat
International Order of Runeberg

International Order of Runeberg () oli vuosina 1920–2015 toiminut Pohjois- Amerikan suomenruotsalaisten järjestö. Järjestö syntyi Amerikan suomenruotsalaisten raittiusseurojen liiton (Svensk-Finska Nykterhets­förbundet av Amerika) ja sairausapuyhdistysten liiton (Svensk- Finska Sjukhjälpsförbundet Finland av Amerika) yhtyessä vuonna 1920. Se jakautui idän, Keskilännen ja lännen piireihin, joissa oli vuonna 1929 71 osastoa ja 8 500 jäsentä. 1930-luvun alun pulavuosien aiheuttaman notkahduksen jälkeen jäsenmäärä kohosi 7 200:aan vuonna 1939, mutta alkoi sen jälkeen tasaisesti laskea ja oli 4 100 vuoden 1965 lopussa. Jäsenkunnan vähenemistä Yhdysvalloissa kompensoi jonkin verran maahanmuuton jatkuminen Kanadaan. Alkuperäisestä raittiustoiminnasta luovuttiin pian Yhdysvaltojen kieltolain seurauksena ja sairausapu menetti merkityksensä 1930-luvun sosiaaliuudistusten ansiosta. Runeberg-seuran tärkeimmiksi tehtäviksi muodostuivat jäsenkuntansa yhteis- ja harrastustoiminta, kontaktien ylläpito Suomeen sekä opiskelustipendien jakaminen. Tärkeitä toimintamuotoja olivat muutaman vuoden välein järjestetyt valtakunnalliset ja piiritapaamiset sekä vuodesta 1930 järjestetyt kuoromatkat Suomeen. Toiminnan kieleksi tuli vähitellen ruotsin sijaan englanti. Seuran pääosin englanninkieliseksi muuttunut lehti Ledstjärnan sai vuonna 1946 nimen Leading Star. International Order of Runeberg päätettiin lakkauttaa Vancouverissa vuonna 2014 pidetyssä järjestön kokouksessa. Sen toimintaa kuitenkin jatkavat seitsemän paikallisosastoa, jotka päättivät julkaista Leading Star -lehteä vielä kolmen vuoden ajan. Amerikan suomenruotsalaisten perintöä ylläpitää vuonna 1991 perustettu suomenruotsalainen historiaseura Swedish-Finn Historical Society, jonka arkistoon Runeberg-seuran aineisto on talletettu. ==Lähteet== ==Aiheesta muualla== * Order of Runeberg Lodges * Swedish Finn Historical Society Luokka:Amerikansuomalaiset Luokka:Suomenruotsalaiset järjestöt Luokka:Yhdysvaltalaiset järjestöt
Brasilianrypälemyrtti

Brasilianrypälemyrtti (Myrciaria cauliflora) on myrttikasvien heimoon kuuluva puu. Brasilianrypälemyrtin hedelmiä kutsutaan nimellä jabuticaba. == Ulkonäkö ja koko == Brasilianrypälemyrtti on pienikasvuinen puu, yleensä 3–5 metriä korkea. Sen hedelmät muistuttavat rypäleitä tai viinimarjoja. Ne kasvavat suoraan puun rungosta. == Levinneisyys == Brasilianrypälemyrtti kasvaa luonnonvaraisena Minas Geraisin osavaltiossa Brasiliassa, ja on levinnyt Boliviaan, Paraguayhin ja Argentiinan pohjoisosiin. Sitä viljellään laajemminkin trooppisessa ja subtrooppisessa ilmastossa. == Lähteet == Luokka:Myrttikasvit
Paavo Asanti

Paavo Kalevi Gabriel Asanti (vuoteen 1936 Aschan; 19. syyskuuta 1916 Turku – 15. lokakuuta 2016 HelsinkiKuolinilmoitus. Helsingin Sanomat 23.10.2016, s. C 16.) oli suomalainen tekniikan tutkija ja professori.Kuka kukin on 1978, s. 78. Runeberg.org. Asanti valmistui diplomi-insinööriksi 1940 Teknillisestä korkeakoulusta ja tohtori-insinööriksi 1944 Berliinin teknillisestä yliopistosta. Asanti oli kauppa- ja teollisuusministeriön kaivosinsinööri 1941, Bolidens gruv-ab:n tutkija 1944, Valtion teknillisen tutkimuskeskuksen tutkija 1945–1966, sen metallurgian laboratorion johtaja, sittemmin professori vuodesta 1966. Hän oli Tekniska läroverketin erikoisopettaja 1945–1958, Teknillisen korkeakoulun erikoisopettaja vuodesta 1947, valimotekniikan dosentti vuodesta 1961, Lappeenrannan teknillisen korkeakoulun erikoisopettaja, dosentti vuodesta 1977. Hän oli Unidon tehtävissä Teheranissa 1971, 1972–1975. Asanti veli oli suurlähettiläs Atle Asanti. ==Julkaisuja== * Über die thermischen Eigenschaften der Kobaltverbindungen und ihr Auftreten in Schlacken, Valtion teknillinen tutkimuslaitos, 1949. (Julkaisu / Valtion teknillinen tutkimuslaitos, 8.) * Valimotekniikka, toim. Paavo Asanti. Suomen metalliteollisuusyhdistys, 1952. * CO2-menetelmä valimossa, Paavo Asanti, Aarne Räikkä. Valtion teknillinen tutkimuslaitos, 1956. * Valukappaleen suunnittelu 1–2. WSOY, 1962. * Tutkimus henkilöauton kriitillisistä korroosiokohdista = Investigation of critical corrosion points of some passenger cars in Finland, Paavo Asanti, Antti Järvi. Valtion teknillinen tutkimuslaitos, 1964. == Lähteet == Luokka:Suomalaiset insinöörit Luokka:Suomalaiset professorit Luokka:Yli satavuotiaiksi eläneet suomalaiset Luokka:Vuonna 1916 syntyneet Luokka:Vuonna 2016 kuolleet Luokka:VTT
Arbetaren (Yhdysvallat)

Arbetaren oli New Yorkissa vuosina 1894–1928 ilmestynyt ruotsinkielinen sosialistinen sanomalehti. Nimellä Skandinaviska-Amerikanska Abetaren perustettu lehti ilmestyi säännöllisesti joka toinen viikko vapusta 1895 lähtien. Se sisälsi myös tanskan- ja norjankielistä aineistoa, kunnes vuonna 1896 lehti siirtyi osuuskunnalta skandinaaviselle sosialistiyhdistykselle, muuttui kokonaan ruotsinkieliseksi viikkolehdeksi ja sai nimen Arbetaren.Brook, s. 113. Tanskalaiset ja norjalaiset perustivat samaan aikaan Chicagoon oman lehden Arbejderenin,Landberg, s. 28. joka lakkasi vuonna 1902Brook, s. 115.. Arbetarenin julkaisijaksi tuli vuonna 1906 Skandinaviska Socialistiska Arbetareförbundet, joka liittyi Amerikan sosialistiseen työväenpuolueeseen vuonna 1915. Arbetaren oli tosin jo aikaisemmin tukenut Amerikan sosialistipuolueen varjoon jäänyttä Daniel De Leonin sosialistista työväenpuoluetta, jolla oli huomattavan paljon ruotsalaisia kannattajia.Brook, s. 113–115. Skandinaviska Socialistiska Abetareförbundet hajosi kahtia vuonna 1920, jolloin järjestöstä erotettu ryhmä perusti New Yorkiin Anders H. Lyzellin toimittaman Folket-lehden. Folket ja Facklan-nimen vuonna 1921 saanut Svenska Socialisten yhtyivät vuonna 1922 Chicagossa ilmestyneeksi kommunistiseksi Ny Tid -lehdeksi.Brook, s. 127. Arbetaren puolestaan siirtyi vuonna 1927 suoraan sosialistisen työväenpuolueen julkaistavaksi ja lakkasi seuraavana vuonna taloudellisista syistäBrook, s. 114–115.. Samaan aikaan päättyi myös puolueelle uskollisen skandinaavijärjestön jatkuvasti kutistunut toimintaLandberg, s. 71.. Lehden toimittajina työskentelivät aluksi Eric Nordman, noin vuodesta 1900 lähtien vuonna 1907 kuollut Viktor Funke, hänen jälkeensä Anders H. Lyzell, vuosina 1920–1921 Henning Carlson ja vuodesta 1921 suomenruotsalainen Thor BorgLandberg, s. 77.. Sen painos oli enimmillään 5 000 kappaletta vuosina 1917–1918Landberg, s. 35.. Arbetaren oli ulkoasultaan vanhanaikainen, mutta hyvä uutislehti, joka sisälsi runsaasti myös mainoksia ja julkaisi paljon amerikanruotsalaisten kirjoittajien runoja. Skandinaviska Socialistiska Abetarförbundet julkaisi myös Landkänning -nimistä joululehteä vuosina 1913–1928 ja Första Maj -vappulehteä vuosina 1916–1922 sekä jonkin verran käännettyä ja alkuperäistä kirjallisuutta.Brook, s. 115–117. ==Lähteet== * * ===Viitteet=== Luokka:Yhdysvaltalaiset sanomalehdet
Luettelo keskeisistä kertomakirjallisuuden aiheista

Tämä luettelo antaa yleiskatsauksen kertomakirjallisuuden keskeisistä aiheista. Kertomakirjallisuus (epiikka) on kertovaa kaunokirjallisuutta, jonka muodostaa tekijän sepittämä narratiivi. == Mitä on kertomakirjallisuus? == Kertomakirjallisuutta voi luonnehtia kaikilla näillä termeillä: *Viestintä **Kirjoitettu viestintä *Kulttuuri **Taide ***Kirjallisuus ****Kaunokirjallisuus *Mielikuvituksen tuote, kuvitelma *Viihteen lähde *Lajityyppi *Fiktio, faktan vastakohta == Kertomakirjallisuuden piirteitä == === Henkilöt === *Kuvitteellinen henkilö **Protagonisti **Antagonisti === Juoni === *Juoni **Monomyytti **Narratiivinen rakenne **Sivujuoni **Tarinakaari === Miljöö === *Miljöö === Teema === *Teema (kirjallisuus) *Motiivi (kirjallisuus) === Kerrontatapa === *Kerrontatapa == Kertomakirjallisuuden lajit == === Tyylilajin mukaan === ==== Taidekirjallisuus ==== *Taidekirjallisuus ==== Viihdekirjallisuus ==== *Lännenkirjallisuus *Rakkauskirjallisuus *Rikoskirjallisuus *Spekulatiivinen fiktio **Fantasiakirjallisuus **Kauhukirjallisuus **Tieteiskirjallisuus === Ikäryhmän mukaan === *Lastenkirjallisuus *Nuortenkirjallisuus *Nuorten aikuisten kirjallisuus === Aiheen mukaan === *Eroottinen kirjallisuus *Fantasiakirjallisuus *Salapoliisikirjallisuus *Tieteiskirjallisuus === Muodon mukaan === *Eepos *Faabeli *Legenda *Novelli *Romaani *Satu === Pituuden mukaan === *Raapale *Novelli *Pienoisromaani *Romaani == Kuvitteelliset asiat == *Kuvitteelliset eläimet *Kuvitteelliset paikat **Kuvitteelliset kaupungit **Kuvitteelliset valtiot == Kertomakirjallisuuden historia == *Kirjallisuuden historia === Sisällön mukaan === *Viihdekirjallisuuden historia *Fantasian historia *Rikoskirjallisuuden historia *Science fictionin historia === Muodon mukaan === *Eepoksen historia *Faabelin historia *Kansanperinteen historia *Novellin historia *Romaanin historia *Sadun historia === Pituuden mukaan === *Novellin historia *Pienoisromaanin historia *Romaanin historia == Katso myös == *Kirjallisuus *Luettelo keskeisistä kirjallisuuden aiheista * Kertomakirjallisuus
Joseph Aspdin

Joseph Aspdin (1778 Leeds – 20. maaliskuuta 1855 Wakefield) oli brittiläinen muurari ja sementinvalmistaja, joka keksi portlandsementin, joka on muurauslaastin ja betonin tärkeimpiä ainesosia. == Elämä == Aspdin (tai Aspden) oli vanhin Yorkshiren Leedsissä asuneen muurari Thomas Aspdinin kuudesta lapsesta. Syntymäpäivää ei tiedetä, mutta poika kastettiin joulupäivänä 1778. Hän seurasi isäänsä muurarin ammatissa ja avioitui Mary Fotherbyn kanssa 1811. Aspdin alkoi tehdä sementin sekoituskokeita ja sai vuonna 1824 patentin ”parannuksesta keinotekoisen kiven valmistustapaan”. Hän kutsui keksintöään Portland-sementiksi sen kalkkikivilajin mukaan, jota saatiin Portlandin saarelta Englannin kanaalista. Heti patentin saatuaan Aspdin alkoi yhdessä naapurinsa William Beverleyn kanssa valmistaa uudenlaista sementtiä Wakefieldissä 15 kilometrin päässä Leedsistä, jonne hän perheineen muutti. Toisen patenttinsa Aspdin sai vuonna 1825. 1830-luvun lopulla tehtaan toiminnassa olivat jo mukana Aspdinin kaksi poikaa, esikoinen James kirjanpitäjänä ja nuorempi William tehtaanjohtajana. William Aspdin perusti 1843 oman tehtaan Rotherhitheen lähelle Lontoota. Siellä hän esitteli uuden ja isänsä sementtiä huomattavasti vahvemman sementtilaadun. Joseph Aspdin jäi eläkkeelle 1844 ja siirsi perheyrityksestä omistamansa osuuden James-pojalle, jonka perustama sementtitehdas Ings Roadilla oli toiminnassa vuoteen 1900 saakka. Joseph Aspdin kuoli 20. maaliskuuta 1855 kotonaan Wakefieldissä. == Lähteet == Luokka:Vuonna 1778 syntyneet Luokka:Vuonna 1855 kuolleet Luokka:Brittiläiset keksijät Luokka:Brittiläiset yrittäjät
Thor Borg

Thor Borg (1. heinäkuuta 1881 Pohja – 20. lokakuuta 1934 New York) oli suomalaissyntyinen Yhdysvaltojen työväenliikkeen aktivisti ja toimittaja. Borg valmistui tie- ja vesirakennusinsinööriksi Helsingin Teknillisestä korkeakoulusta vuonna 1901 ja työskenteli vähän aikaa esimiehenä valtionrautateillä. Vuonna 1903 hän muutti Yhdysvaltoihin, jossa hän oli teollisuustyöläisenä Chicagossa ja muualla Keskilännessä. Borg liittyi Amerikan sosialistista työväenpuoluetta tukeneeseen Skandinaviska Socialistiska Arbetareförbundetiin ja ryhtyi kirjoittamaan sen lehteen Arbetareniin. Vuonna 1911 hänestä tuli lehden toimittaja. Vuosina 1914–1919 Borg toimi myös Arbetareförbundetin sihteerinä. Vuodesta 1921 lähtien hän työskenteli Arbetarenin päätoimittajana ja johti sosialistiselle työväenpuolueelle uskollista Arbetareförbundetin joukkoa järjestön lakkauttamiseen saakka vuonna 1928. ==Lähteet== Luokka:Amerikansuomalaiset henkilöt Luokka:Yhdysvaltalaiset toimittajat Luokka:Suomalaiset insinöörit Luokka:Vuonna 1881 syntyneet Luokka:Vuonna 1934 kuolleet
Svenska Socialisten

Svenska Socialisten oli Yhdysvalloissa vuosina 1905–1922 ilmestynyt ruotsinkielinen työväenlehti. Illinoisin Rockfordissa perustettu lehti siirtyi vuonna 1911 Amerikan sosialistipuolueen skandinaaviselle järjestölle Skandinaviska Socialistförbundetille, joka muutti sen Chicagoon. Samalla perustettiin norjalais-tanskalainen lehti Social-Demokraten. Vuonna 1915 niitä kustantamaan muodostettiin Scandinavian Workers’ Publishing Society -niminen yhtiö. Lehden talous oli jatkuvasti heikko, ja ensimmäisen maailmansodan aikana se joutui usein viranomaisten sensuurin kohteeksi. Lokakuun vallankumouksen jälkeen Svenska Socialisten ja sen taustayhteisö siirtyivät kannattamaan kommunismia, minkä johdosta vuonna 1920 poliisi ratsasi sen toimiston ja pidätti toimittajat. Kesäkuussa 1921 lehti sai nimen Facklan. Vuonna 1922 Skandinaviska Socialistförbundet ja Amerikan sosialistisesta työväenpuolueesta erotettu Skandinaviska Socialistiska Arbetareförbundetin oppositioryhmä yhtyivät Yhdysvaltain kommunistisen puolueen skandinaaviseksi järjestöksi. Samalla yhdistettiin myös niiden lehdet Facklan ja Folket, joiden seuraajaksi perustettiin Svenska Socialistenin ja Facklanin numerointia jatkanut Ny Tid. Svenska Socialisten oli etupäässä Amerikan asioihin keskittynyt värikäs ja moniääninen lehti. Sen levikki oli 1910-luvulla noin 5 000 kappaletta. Useasti vaihtuneisiin toimittajiin kuuluivat muun muassa Nils R. Swenson ja Oscar W. Larson. Pitkäaikaisena liikkeenhoitajana ja ajoittain myös toimittajana työskenteli Henry Bengston, joka kertoo lehden ja Socialistiska Förbundetin tarinan teoksessaan Skandinaver på vänsterflygeln i USA. ==Lähteet== ==Aiheesta muualla== * Svenska Socialisten ja Facklan digitoituna Luokka:Yhdysvaltalaiset sanomalehdet
Fladalandet

Fladalandet on saari Tammisaaren kansallispuistossa sisä- ja ulkosaariston rajalla noin 14 kilometriä Tammisaaren keskustasta etelään. Saari kuuluu Raasepori kaupunkiin. Fladalandet on suosittu retkeilykohdeVene, 6/2007 ja saaresta löytyy palveluita retkeilijöille. Flada viittaa saaren sisälle työntyvään lahteen tai lammikkoon, joita Fladalandetilla on useita. Fladalandet arvellaan olleen käytössä lampaiden kesälaitumena. Tammisaaren kansallispuiston perustamisen yhteydessä 1989 saari suojeltiin perinnemaisemabiotooppina. == Lähteet == == Aiheesta muualla == * Luontoon.fi * Finnish National Parks * Visit Saaristo Luokka:Tammisaari Luokka:Raaseporin saaret
Tetrahydrofoolihappo

Tetrahydrofoolihappo (C19H23N7O6) on foolihapon johdannaisiin kuuluva orgaaninen yhdiste. Yhdiste on tärkeä koentsyymi useissa entsymaattisissa reaktioissa niin aitotumaisissa kuin esitumallisissa soluissakin. == Ominaisuudet, biosynteesi ja biologinen rooli == Tetrahydrofoolihappo on huoneenlämpötilassa kiteistä ainetta. Yhdisteen rakenne koostuu bisyklisestä pteridiinirakenteesta, p-aminobentsoehaposta johdetusta ryhmästä ja glutamiinihappo-osasta. Tetrahydrofoolihappo hapettuu suhteellisen helposti ilman hapen vaikutuksesta dihydrofoolihapoksi (C19H21N7O6). Yhdisteen stabiilius riippuu huomattavasti pH:sta ja stabiilein se pH:n ollessa 7,4. Tetrahydrofoolihappo on optisesti aktiivinen yhdiste ja sen ominaiskiertokyky natriumhydroksidia sisältävässä vesiliuoksessa on –16,9. Tetrahydrofoolihappoa voidaan syntetisoida kemiallisesti pelkistämällä foolihappoa happamissa olosuhteissa vedyttämällä tai natriumsyanoboorihydridin avulla.Thimma R. Rawalpally: Folic acid, Kirk-Othmer Encyclopedia of Chemical Technology, John Wiley & Sons, New York, 2010. Viitattu 23.10.2016Bernd-Jürgen Weimann, Urs Hengartner, Antoine de Saizieu & Christof Wehrli: Vitamins, 10. Folic Acid, Ullmann's Encyclopedia of Industrial Chemistry, John Wiley & Sons, New York, 2007. Viitattu 23.10.2016 Nisäkkäät pelkistävät foolihapon ensin dihydrofoolihapoksi ja edelleen dihydrofolaattireduktaasin katalysoimana tetrahydrofoolihapoksi. Nisäkkäät kykeneät biosyntetisoimaan pteridiinirakenteen, mutta eivät liittämään sitä p-aminobentsoehappoon ja glutamiinihappoon. Monet bakteerit sen sijaan kykenevät tekemään tämän. Tetrahydrofoolihappo toimii koentsyyminä useissa aminohappojen ja nukleotidien biosynteesiä katalysoivissa entsyymeissä. Siitä muodostuu myös useita esimerkiksi metyloituja tai formyloituja johdannaisia, jotka ovat niin ikään tärkeässä roolissa aminohappojen ja nukleotidien biosynteeseissä. == Lähteet == == Aiheesta muualla == *Human Metabolome Database (HMDB): Tetrahydrofolic acid *DrugBank: Tetrahydrofolic acid *Kyoto Encyclopedia of Genes and Genomes (KEGG): Tetrahydrofolic acid *ChemBlink: (-)-L-5,6,7,8-Tetrahydrofolic acid Luokka:Orgaaniset yhdisteet
Mélanie Meillard

Mélanie Meillard (s. 23. syyskuuta 1998) on sveitsiläinen alppihiihtäjä, joka edustaa SC Hérémenciaa. Malbunin Euroopan nuorten talviolympiafestivaaleilla 2015 Meillard saavutti pronssia suurpujottelussa. Lillehammerin nuorten talviolympialaisissa 2016 Meillard voitti kultaa suurpujottelussa ja hopeaa alppiyhdistetyssä. Nuorten MM-kilpailuissa Sotšissa 2016 hän saavutti suurpujottelussa pronssia. Sankt Moritzin MM-kilpailuissa 2017 hän oli suurpujottelussa kolmastoista. Meillard kilpaili alppihiihdon maailmancupissa ensimmäisen kerran Åressa joulukuussa 2015. Ensimmäiset maailmancupin pisteensä hän saavutti Söldenin suurpujottelussa lokakuussa 2016 oltuaan 18:s. Kymmenen parhaan joukkoon hän sijoittui ensimmäisen kerran oltuaan kuudes Levin pujottelussa marraskuussa 2016. Ensimmäisen palkintosijansa hän saavutti oltuaan kolmas Oslon kaupunkitapahtumassa uudenvuodenpäivänä 2018. == Lähteet == == Aiheesta muualla == *Mélanie Meillardin kotisivut Luokka:Sveitsiläiset alppihiihtäjät Luokka:Vuonna 1998 syntyneet Luokka:Elävät henkilöt
Eurooppa-liigan kausi 2017–2018

Eurooppa-liigan kausi 2017–2018 on UEFA:n järjestämän Euroopan toissijaisen jalkapallosarja Eurooppa-liigan 47. kausi. ==Karsintakierrokset== Karsintakierroksilla ja play-off-kierroksella joukkueet jaetaan sijoitettuihin ja sijoittamattomiin perustuen niiden UEFA:n seurajoukkueranking-pisteisiin. ===Ensimmäinen karsintakierros=== 100 joukkuetta pelannee ensimmäisellä karsintakierroksella. |} ===Toinen karsintakierros=== 66 joukkuetta pelannee toisella karsintakierroksella: 16 joukkuetta aloittaa tällä kierroksella ja 50 voittajaa edelliseltä kierrokselta. |} ===Kolmas karsintakierros=== 58 joukkuetta pelannee tällä kierroksella: 25 joukkuetta aloittaa tällä kierroksella ja 33 voittajaa edelliseltä kierrokselta. |} ==Play-off-kierros== 44 joukkuetta pelannee tällä kierroksella: 29 voittajaa edelliseltä kierrokselta ja 15 häviäjää Mestarien liigan kauden 2017–2018 kolmannelta karsintakierrokselta. |} ==Lohkovaihe== 48 joukkuetta jaetaan kahteentoista neljän joukkueen lohkoon. Saman jalkapalloliiton joukkueita ei voida jakaa samaan lohkoon. Arvontaa varten joukkueet sijoitetaan neljään koriin perustuen niiden UEFA:n seurajoukkueranking-pisteisiin. 48 joukkuetta pelaa tällä kierroksella: 16 joukkuetta aloittaa tällä kierroksella, 22 voittajaa play- off-kierrokselta, ja 10 häviäjää Mestarien liigan kauden 2017–2018 play-off- kierrokselta. ===Lohko A=== ===Lohko B=== ===Lohko C=== ===Lohko D=== ===Lohko E=== ===Lohko F=== ===Lohko G=== ===Lohko H=== ===Lohko I=== ===Lohko J=== ===Lohko K=== ===Lohko L=== ==Lähteet== ==Aiheesta muualla== * UEFA Europa League (virallinen sivusto) Luokka:Eurooppa-liiga Luokka:Jalkapallosarjojen kausi 2017–2018/2018
Rallienglanti

Rallienglanti on karikatyyrinen nimitys englannin ääntämistavalle, jonka ovat tehneet tunnetuksi suomalaiset urheilijat, erityisesti rallikuskit. Markku Alén on tunnettu rallienglannin taitaja. Rallia on mainostettukin Suomen televisiossa rallienglanniksi. (Arkistolinkki) Rallienglantiin on joko suhtauduttu suomalaisten kielitaidon puutetta irvaillen tai puhumisen vapautta korostaen. Englannin kielen ääntämisen opetusta tutkineen Elina Tergujeffin mukaan tärkeintä on, että ”viesti menee perille -- vaikka ääntäminen hieman puutteellista olisikin.” == Katso myös == * Tankeroenglanti == Lähteet == Luokka:Ralli Luokka:Vitsit Luokka:Englannin kieli
Groupe BPCE

pienoiskuva|Groupe BPCEn hallituksen puheenjohtaja Francois Perol. Groupe BPCE suuri ranskalainen pankki- ja finanssiryhmittymä. Groupe BPCEn pääkonttori sijaitsee Pariisissa. Taseella mitaten (1 267,01 mrd. USD) pankki luokiteltiin vuonna 2016 maailman 20. suurimmaksi julkisesti noteeratuksi pankiksi (edellisvuonna sijalla 21). Tässä vertailussa Groupe BPCE:a suurempia ranskalaisia pankkeja olivat BNP Paribas, Crédit Agricole ja Société Générale. Noin kaksi kolmasosaa pankkiryhmittymän tuloista kertyy vähittäispankkitoiminnasta ja yksi kolmasosa tytäryritys Natixista, joka sijoittui talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla vuonna 2016 sijalle 305. Markkina- arvoltaan 17,2 miljardin dollarin arvoinen Natixis oli tällä listalla Ranskan 19. suurin julkisesti noteerattu yritys. Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit). ==Lähteet== ==Aiheesta muualla== *Groupe BPCE (thebankerdatabase.com) Luokka:Ranskalaiset pankit Luokka:Ranskalaiset pörssiyhtiöt
Paskolampi (Nokia)

Paskolampi on Pirkanmaalla Nokialla Tottijärvellä sijaitseva lampi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Paskolampi on osa Pyhäjärven lähialuetta. == Maantietoa == Lammen pituus on 200 metriä, leveys 150 metriä ja sen pinta-ala on 1,2 hehtaaria. Se sijaitsee 600 metriä Pyhäjärven Malvaselän perukan lahdesta, Jänijärvestä, länteen yli 30 metriä korkean moreenimäen päällä Ekkermanninkulman itäpuolella. Se jää viereisen Humalojanvuoren taakse. Siihen laskee vain yksi metsäoja kaakosta ja sen laskuoja lähtee koilliseen pienen lammikon läpi ja laskee Jänisjärven lahdenpohjukkaan. Rantaviivan pituus on 500 metriä. Lampi on autio eikä sinne johda teitä. == Historiaa == Paskolammen lähihistoriassa ei näy karttoja tarkastelemalla mitään mielenkiintoista. Sen sijaan lammen laskuojan alkutaipaleella erottuu vuonna 1954 julkaistussa peruskartassa yhteismetsäpalstalla suoritettu turpeenottoa, jonka pinta-ala on Paskolammen alasta noin puolet. Seuraavassa kartassa vuodelta 1975 alue on täyttynyt vedellä. Tekolampi on aivan nelikulmion muotoinen, jollaisena se näkyy vielä 1991 kartassa. Nykykartassa alue on kasvamassa umpeen eikä vesialue ole enää nelikulmion muotoinen. == Lähteet == Luokka:Pyhäjärven alue (Tampere) Luokka:Tottijärven järvet
Lasten liikennepuisto (Tampere)

Lasten liikennepuisto on Tampereen Sorsapuistoon vuonna 1956 avattu lapsille suunnattu liikennepuisto. Nykyiselle paikalleen Kalevaan se siirtyi vuonna 1989.http://www.tampere.fi/tampereen- kaupunki/ajankohtaista/tiedotteet/2016/06/08062016_3.html Puiston toiminta sijoittuu kesäaikaan ja se tarjoaa 6–10-vuotiaille mahdollisuuden opetella liikennekäyttäytymistä.http://www.nuortentampere.fi/info/liikennepuisto/ ==Lähteet== Luokka:Lastenkulttuuri Luokka:Liikenneopetus Luokka:Tampereen puistot Luokka:Kaleva
Sinihibiskus

Sinihibiskus (Hibiscus syriacus) on Aasiasta kotoisin oleva puuvartinen kukkakasvi. Sinihibiskus kasvaa 1,5–4 metriä korkeaksi pensaaksi. Sen kukan halkaisija on 5–6 cm, ja väri violetti, valkoinen tai vaaleanpunainen, joskus tummempi kukan keskiosassa. Sinihibiskusta on kasvatettu Koreassa satojen vuosien ajan, ja se on Korean kansalliskukka. Siitä on kehitetty noin 200 lajiketta, joista noin sataa esiintyy vain Koreassa. == Lähteet == == Aiheesta muualla == * Suomen Lajitietokeskus: Sinihibiskus – Hibiscus syriacus * Kassu – Kasvien suomenkieliset nimet: Hibiscus syriacus * Puutarha.net: Sinihibiskus (Hibiscus syriacus) * ITIS: Hibiscus syriacus * United States Department of Agriculture (USDA): Hibiscus syriacus Luokka:Hibiskukset
Hahmojärvi

Hahmojärvi on Pirkanmaalla Pirkkalassa Tampere-Pirkkalan lentoaseman alueella sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Hahmojärvi on osa Pyhäjärven lähialuetta. == Maantietoa == Järven pituus on 450 metriä, leveys 250 metriä ja sen pinta-ala on 6,8 hehtaaria. Se on syntynyt länsipuolella sijaitsevan Ristikallion taakse alavaan kohtaan. Järveen on johdettu muutama metsäoja, joista yksi tuo vettä lentoaseman liikennealueelta ja kaksi itäpuolen Raiskiojärvestä. Järven laskuoja on Toritunoja, joka lähtee järven länsipäästä. Se juoksee vajaa 6 kilometriä luontaisen näköisesti ensin metsän, niittyjen ja peltojen läpi länteen ja sitten kaakkoon kääntyen jatkaen Toritun peltoaukean läpi. Siellä se yhtyy Säijokeen Urvantajärven yläpuolella. Rantaviivan pituus on 1,1 kilometriä. Ranta on kuivaa metsämaata lukuun ottamatta itäpäätä, missä suo erottaa sen Raiskiojärvestä. Koillisrantaan on rakennettu vapaa-ajan asunto, jolle johtaa tie järveä kiertävältä lentokentän huoltotieltä. Lempäälän raja ohittaa järven aivan etelärantaa hipoen. == Historiaa == Vuonna 1855 julkaistussa Kalmbergin kartastossa järven nimi kirjoitettiin ”Hahmajärvi”. Järvi oli nykyistä leveämpi eikä sen itäpuolelle ole kartassa piirretty muita järviä. Nykyinen tilanne syntyy, jos historiallisen järven vedenpintaa olisi laskettu. Vuoden 1954 peruskartassa Hahmojärven luoteispuolella sijaitsi Hahmon ja Pukkiniityn maatilat. Hahmon pellot ulottuivat Hahmojärven rantaan asti. Järven itäpuolella sijaitsi Raiskon maatila ja pellot. Hahmon pelloilta laski kahdesta lähteestä vetensä saava pelto-oja järven pohjoisrantaan. Vuoden 1961 kartassa näkyy kaksi pelto-ojaa lisää, jotka laskevat järveen. Tampere- Pirkkalan lentoaseman kiitotie näkyy vuoden 1980 kartassa ja se saa viereensä rullaustien vuoden 1991 kartassa. Viimeisessä kartassa pellot ovat hävinneet eli metsitetty eikä Hahmon ja Pukkiniityn rakennuksia ole enää merkitty karttaan. Nykykartoissa näkyvä vapaa-ajan asunto on ilmaantunut järven rantaan vuoden 1991 kartan julkaisun jälkeen. == Lähteet == Luokka:Pyhäjärven alue (Tampere) Luokka:Pirkkalan järvet
Raiskiojärvi

Raiskiojärvi on Pirkanmaalla Pirkkalassa Tampere-Pirkkalan lentoaseman alueella sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Raiskiojärvi on osa Pyhäjärven lähialuetta. == Maantietoa == Järven pituus on 200 metriä, leveys 150 metriä ja sen pinta-ala on 2,1 hehtaaria. Se jää Hahmojärven ja Pikkujärvenäyrään väliin. Järven rannat ovat puoliksi soistuneet ja puoliksi kuivaa metsämaata. Siihen laskee idästä Luomakorven kuivatusoja ja pohjoisesta lyhyt metsäoja. Järvellä on kaksi kaivettua laskuojaa Hahmojärveen. Rantaviivan pituus on 550 metriä. Lampi on autio ja sitä reunustaa etelässä suoja-aita. Lentokentän huoltotie kulkee järven länsipuolelta läheltä ohi. Lempäälän raja ohittaa järven 150 metrin päässä. == Historiaa == Järven lähihistoria on sama kuin Hahmojärvelläkin. == Lähteet == Luokka:Pyhäjärven alue (Tampere) Luokka:Pirkkalan järvet
Primeira Ligan kausi 2016–2017

Primeira Ligan kausi 2016–2017 on järjestyksessään Portugalin pääsarjan Primeira Ligan 83. kausi. ==Sarjataulukko== Luokka:Jalkapallosarjojen kausi 2016–2017/2017
Louis Wain

Louis William Wain (5. elokuuta 1860 Lontoo, Iso-Britannia − 4. heinäkuuta 1939 St Albans, Iso-Britannia) oli kissa-aiheisia teoksia tehnyt brittiläinen kuvataiteilija. == Elämä == === Lapsuus ja nuoruus === Wain syntyi Lontoossa vuonna 1860 kuusilapsisen perheen esikoisena. Hänen äitinsä Felicia työskenteli mattosuunnittelijana ja isä William kankaanvalmistajana. Wain oli ruumiillisesti heikko ja hän aloitti koulun vasta 10-vuotiaana. Wain lintsasi koulusta ja suhtautui opiskeluun välinpitämättömästi. 17-vuotiaana hän alkoi opiskella West London School of Art -taidekoulussa ja valmistui 20-vuotiaana vuonna 1880. Wain työskenteli aluksi taideopettajana ja teki sen ohella freelancerinä aikakauslehdille kuvituksia saadakseen lisätuloja. Sittemmin hän siirtyi päätoimiseksi kuvittajaksi Illustrated Sporting and Dramatic News - lehteen. === Kissatyöt === Vuonna 1884 24-vuotias Wain meni naimisiin 34-vuotiaan kotiopettaja Emily Richardsonin kanssa. Suhdetta on kuvattu onnelliseksi, mutta Richardson sairastui pian rintasyöpään. Samoihin aikoihin pari otti hoiviinsa mustavalkoisen kulkukissan pennun, jonka he nimesivät Peteriksi. Valvoessaan vaimonsa sairasvuoteen äärellä Wain alkoi piirtää Peteriä eri kuvakulmista. Ne olivat hänen ensimmäisiä kissapiirroksiaan. Emily kuoli syöpään kaksi vuotta häiden jälkeen. Wainin työt olivat suosionsa huipulla 1800-luvulla: kuvituksia näkyi aikakauslehdissä, kirjoissa ja postikorteissa. Kissat on usein kuvattu ihmismäisissä tilanteissa, kuten pelaamassa korttia, juomassa teetä, kalastamassa tai rannalla. Kissojen piirtämisen lisäksi Wain liittyi hyväntekeväisyysjärjestöihin, kuten "Elävien eläinten leikkelyä vastustavaan yhdistykseen" (National Anti-vivisection Society) ja "Kissojensuojeluyhdistykseen" (The Society for the Protection of Cats) sekä toimi vuosia "Kansallisen kissakerhon" (National Cat Club) puheenjohtajana ja hallituksen puheenjohtajana. === Sairastuminen === Töiden kysyntä heikkeni 1920-luvulla ja Wain alkoi köyhtyä. Osasyy Wainin talousvaikeuksiin oli se, että hän ei ollut taitava yrityksensä taloudenpidossa. Wain elätti myös siskojaan, mikä lisäsi rahanmenoa. Wain alkoi käyttäytyä loukkaavasti, harhaisesti, aggressiivisesti ja joskus väkivaltaisesti. 64-vuotiaalla Wainillä diagnosoitiin vuonna 1924 skitsofrenia. Hänet vietiin vaivaisille tarkoitettuun Springfield Hospital -mielisairaalaan Lontoon Tootingissa. Wain jatkoi sairaalassa piirtämistä ja maalaamista, ja vuoden kuluttua sairaalan vartijan tunnistettua hänen teoksensa tieto sairastumisesta levisi julkisuuteen. Ihmiset järjestivät kampanjan Wainin rahalliseksi tukemiseksi, jotta hänet saatiin siirrettyä mukavampaan The Royal Bethlem Hospital -sairaalaan Lontoon Southwarkissa. Siellä hän joutui ajan tavan mukaisesti viettämään loppuelämänsä, mutta jatkoi töidensä tekemistä. 78-vuotiaana Wain kuoli sydänkohtauksen jälkiseuraamuksiin vuonna 1939 ja hänet on haudattu Lontooseen St Maryn roomalais-katoliselle hautausmaalle. == Lähteet == Luokka:Englantilaiset taidemaalarit Luokka:Brittiläiset eläinaktivistit Luokka:Vuonna 1860 syntyneet Luokka:Vuonna 1939 kuolleet Luokka:Englantilaiset kuvittajat
SKO

SKO tarkoittaa seuraavia asioita: * Turun yliopiston Savo-Karjalainen Osakunta * Savonlinnan kristillinen opisto, 1946 perustettu kansanopisto * Suomen kauppa- Ja kulttuuriopettajat ry Luokka:Täsmennyssivut
Čoahpeluoppal

Čoahpeluoppal tai Čoahppeluoppal on Yykeänperänjoen (, ) vesistöön kuuluva järvi Norjan ja Suomen rajalla Omasvuonon kunnassa Norjassa ja Enontekiöllä Suomessa. Järven korkeus merenpinnasta on Norjan Kartverketin tietojen mukaan 661 metriä ja Suomen maanmittauslaitoksen mukaan 663,7 metriä. Järven pinta- ala on Norges vassdrags- og energidirektoratin tietojen mukaan 0,4882 km². Järveen laskee koillisesta Norjan ja Suomen rajalta Čoahpejávri. Tähän laskevia suurimpia järviä ovat Norjan puolella Sáđgejávri ja Suomen puolelta Saarijärvi (pohjoissaameksi Suolojávri) ja Salmijärvi (pohjoissaameksi Šalmmijávri). Järven lasku-uomana on Norjan puolella luoteeseen virtaava Čoahppejohka joka laskee Gállaluoppaliin ja edelleen Gállajávriin. Tämä laskee Gállajohkaa myöten Gálkkojávriin, jonka laskujoki Gálkkojohka muodostaa Yykeänperänjoen yläjuoksun Yykeänperänvankan laaksossa. ==Lähteet== Luokka:Omasvuono Luokka:Norjan järvet Luokka:Enontekiön järvet Luokka:Yykeänperänjoen vesistö Luokka: Norjan ja Suomen raja
Khao Sokin kansallispuisto

Khao Sokin kansallispuisto () on kansallispuisto Surat Thanin provinssissa Thaimaassa. Kansallispuisto perustettiin vuonna 1980 ja sen pinta-ala on 739 neliökilometriä. Puiston perustamisen jälkeen Pasaengjoki padottiin, jolloin syntyi 165 neliökilometrin laajuinen Cheow Lan -tekojärvi. Suojelualueella kasvaa muun muassa raatokukkiin, rafflesioihin, kuuluva suurikukkainen Rafflesia kerrii. Puistossa on tavattu 48 nisäkäslajia. Alueella asuvia nisäkkäitä ovat muun muassa erittäin uhanalainen nautaeläin bantengi, gauri eli viidakkohärkä, intiantapiiri, lari, malaijikarhu ja silmälasilanguri. Kansallispuistossa on tavattu 38 lepakkolajia ja 188 lintulajia, muun muassa lepakkohaukka, pikkukalakotka ja pikkujalokotka. Rafflesia kerrii flower.jpg|Suurikukkainen Rafflesia kerrii kuuluu raatokukkiin. 1022 KhaoSokNationalPark 2.jpg|Cheow Lan -tekojärvi Khao Sok, Cheow Lan Lake, Surat Thani, Thailand.jpg Early dawn on Cheow Lan Lake, Khao Sok, Surat Thani, Thailand.jpg Cheow Lan Lake, Khao Sok, Thailand.jpg Early dawn on Cheow Lan Lake, Surat Thani, Thailand.jpg Early morning in fog on Cheow Lan Lake, Surat Thani.jpg ==Lähteet== ==Aiheesta muualla== Luokka:Thaimaan kansallispuistot
Georg Boldt

Georg Didrik Boldt (24. elokuuta 1862 Kuopio – 21. kesäkuuta 1918 Turku Viitattu 24.10.2016.) oli suomalainen opettaja ja uskontofilosofi. Hänet tunnettiin sosialistina, joka otti vaikutteita muun muassa tolstoilaisuudesta. == Elämä == Boldtin vanhemmat olivat kenraalimajuri Johan Dietrich Boldt ja Anna Kristina Frosterus, joka oli piispa Robert Frosteruksen tytär. Hän kirjoitti ylioppilaaksi Kuopion Lyseon lukiosta ja opiskeli Helsingin yliopistossa vuodesta 1880 lähtien. Tohtoriksi Boldt väitteli 1902 Immanuel Kantin ajatusten ja protestanttisuuden välisestä suhteesta. Tämän jälkeen Boldt toimi historian, maantiedon ja ruotsin opettajana muun muassa Turun ruotsalaisessa klassillisessa lyseossa, josta hän sai lehtorin viran vuonna 1909. Boldt kuului Turun ruotsinkieliseen sivistyneistöön, joka 1900-luvun vaihteessa oli kiinnostunut sosialismista. Hänen lisäkseen vuonna 1908 perustetun Arbetet-työväenlehden ympärille syntyneessä ryhmässä olivat muun muassa liikemies Walter Borg, taidekauppias Ivar Hörhammer, asioitsija William Lundberg, toimittajat Johan Adolf Ojala, Axel Åhlström ja K. H. Wiik sekä opiskelija Allan Wallenius. Boldt alkoi itse kirjoittamaan lehteen vuonna 1909. Hän kritisoi voimakkaasti vallinneita uskonnollisia näkemyksiä korostaen Leo Tolstoin tapaan rauhanaatetta ja rakkauden merkitystä. Boldt arvosteli kirjoituksissaan kärkkäästi myös valtiota ja koko yhteiskuntaa. Hänen ihanteensa oli anarkismin kaltainen yhteiskunta, jossa toiminta lähtisi instituutioiden sijaan yhteisöllisyydestä. Kristinuskon olennainen sisältö oli Boldtin mukaan yhteiskunnallisen oikeudenmukaisuuden tavoittelu. Hänen mielestään myöhemmät uskonoppineet, kuten Paavali ja Augustinus olivat vääristelleet Jeesuksen saarnojen moraalista perussävyä. Kantin lisäksi Boldt otti vaikutteita Thomas Moren ja Tommaso Campanellan kaltaisilta renessanssifilosofeilta ja oli tutustunut myös Pjotr Kropotkinin ja Mihail Bakuninin ajatuksiin mutta ei kuitenkaan itse kannattanut anarkismia. Sisällissodan aikana Boldt edusti maltillista linjaa. Arbetar-lehdessä hän tuomitsi Turun punakaartilaisten väkivaltaisuudet, minkä vuoksi Gunnar Mörn syytti Boldtia vallankumouksen jarruttamisesta. Huhtikuussa Boldt pakeni Helsinkiin, missä hänet vangittiin toukokuun lopussa. Hän kuoli turkulaisessa mielisairaalassa muutamaa viikkoa myöhemmin kesäkuussa 1918. Boldtin kerrotaan olleen murtunut sodan molempien osapuolten tekemistä kauheuksista. Boldt on myös sivuhahmona Kjell Westön vuonna 2006 ilmestyneessä historiallisessa romaanissa Missä kuljimme kerran. == Perhe == Boldt avioitui vuonna 1906 Hildur Katarina Karlssonin kanssa. Heidän poikansa oli eversti Lauri Boldt, joka toimi muun muassa Kyproksen suomalaisten YK-joukkojen komentajana. Georg Boldtin veljiä olivat teosofina ja anarkistina tunnettu toimittaja Jean Boldt, kotiseutututkija Robert Boldt sekä kirjailija Alexander Boldt. == Teokset == * * * * * * == Lähteet == Luokka:Suomalaiset opettajat Luokka:Suomalaiset toimittajat Luokka:Suomalaiset filosofit Luokka:Suomalaiset sosialistit Luokka:Suomalaiset tolstoilaiset Luokka:Suomen sisällissodan punaiset Luokka:Vuonna 1862 syntyneet Luokka:Vuonna 1918 kuolleet
Michaela Meijer

Michaela Meijer (s. 30. heinäkuuta 1993) on ruotsalainen seiväshyppääjä, joka edustaa Örgryte IS:ää. Hän hyppäsi Ruotsin ulkoratojen ennätyksen 483 cm Norrköpingissä elokuussa 2020. Sisäradoilla hän on hyppäsi Ruotsin ennätyksen 475 cm Bærumissa helmikuussa 2019. ==Ura== Meijer saavutti hopeaa Brixenin alle 18-vuotiaiden maailmanmestaruuskilpailuissa vuonna 2009. Lisäksi hän voitti Tallinnan alle 23-vuotiaiden Euroopan-mestaruuskilpailuissa hopeaa vuonna 2015. Aikuisten arvokilpailuissa hän hyppäsi 2015 sisäratojen Euroopan- mestaruuskilpailuissa 455 cm ja jäi sillä tuloksella karsintaan. Hän selvisi Pekingin vuoden 2015 maailmanmestaruuskilpailuissa finaaliin tuloksella 455 cm, mutta jäi finaalissa ilman tulosta. Vuonna 2016 hän sijoittui Amsterdamin Euroopan-mestaruuskilpailuissa viidenneksi tuloksella 455 cm. Samana vuonna käydyissä Rion kesäolympialaisissa hän jäi karsintaan tuloksella 445 cm. Belgradin sisäratojen EM-kilpailuissa 2016 hän sijoittui viidenneksi tuloksella 455. Saman vuoden Lontoon MM-kilpailuissa hän jäi karsinnassa ilman tulosta. Glasgow'n EM-hallikilpailuissa 2019 hän oli kahdeksas. Hän karsiutui loppukilpailusta saman vuoden Dohan MM-kilpailuissa. Toruńin sisäratojen EM- kilpailuissa 2021 hän sijoittui yhdeksänneksi. Samana vuonna käydyissä Tokion olympialaisissa hän karsiutui loppukilpailusta. Istanbulin EM- hallikilpailuissa 2023 hän oli seitsemäs. ==Lähteet== * ===Viitteet=== Luokka:Ruotsalaiset seiväshyppääjät Luokka:Vuonna 1993 syntyneet Luokka:Elävät henkilöt
Richard Allen

Richard Allen -nimisiä henkilöitä ovat: * Richard Allen (1760–1831), yhdysvaltalainen piispa, kirjailija ja kansalaisoikeusaktivisti * Richard Allen (1902–1969), intialainen maahockeypelaaja
Iivisniemen koulu

Iivisniemen koulu on Espoossa, Kaitaan kaupunginosassa sijaitseva alakoulu. Koulussa on noin 370 oppilasta esikoululaisista kuudesluokkalaisiin. Koulurakennus valmistui vuonna 1995, ja se sai lisärakennuksen vuonna 2005. == Aiheesta muualla == * Iivisniemen koulu * Iivisniemen koulun blogi Luokka:Espoon peruskoulut Luokka:Kaitaa
Petkelejärvi

Petkelejärvi on Pirkanmaalla Pirkkalassa Tampere-Pirkkalan lentoaseman alueella sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Petkelejärvi on osa Pyhäjärven lähialuetta. == Maantietoa == Järven pituus on 250 metriä, leveys 150 metriä ja sen pinta-ala on 2,4 hehtaaria. Aikaisempi metsäjärvi on jäänyt paikalle rakennetun lentokentän sisään puristuksiin. Siihen on kaivettu kolme metsäojaa, jotka kuivattavat järven lähiympäristöä. Kartasta ei voi päätellä, onko järvellä pitkälle juoksevaa laskuojaa. Rantaviivan pituus on 650 metriä. Itäpuolelle on rakennettu yhdystie 3003 niin lähelle järveä, että tien pengerrys ylittää järven itäpäätä. Järvi on joka puolelta teiden ympäröimä ja se on jäänyt lähes kokonaan aidan sisäpuolelle. Järven lounaiskulmassa sijaitsee pieni rakennus, jonne ei johda tietä. Lähin rakennus sijaitsee yli 100 metrin päässä. == Historiaa == Vuoden 1953 peruskartassa järven ympärillä oli kolmen maatilan peltoja ja sen laskuoja Juoksijanoja lähti pohjoisrannasta ja laski luoteessa Pyhäjärveen Kotolahteen. Vuoden 1975 peruskartassa huomataan jo vajaa kymmenen vapaa-ajan asuntoa järven ympärillä. Tilojen viljely on loppunut ja pellot on merkitty vuoden 1980 karttaan niityiksi. Samalla, kun vuoden 1991 kartassa on lentokentän rakennuksia rakennettu järven lounaispuolelle, ovat pohjoisrannan vapaa-ajan asunnot kadonneet kartasta. == Lähteet == Luokka:Pyhäjärven alue (Tampere) Luokka:Pirkkalan järvet
Säijärvi

Säijärvi on Pirkanmaalla Lempäälän Säijässä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Säijärvi on osa Pyhäjärven lähialuetta. == Maantietoa == Järven pituus on 350 metriä, leveys 150 metriä ja sen pinta-ala on 4,2 hehtaaria. Se sijaitsee peltomaiseman keskellä ja siihen laskee Säijoen lisäksi pitkä peltoaukean valtaoja kaakosta. Koillisesta laskee järveen Säijoen pääuoma, joka alkaa Urvantajärvestä. Järven oma laskuoja lähtee länsipäästä ja juoksee kilometrin verran kapeana uomana ja levenee sen jälkeen kilometrin pituiseksi vuonomaiseksi lahdeksi, joka laskee Pyhäjärven Säijänselkään. Rantaviivan pituus on 800 metriä. Ranta-alue on peltojen reunustamaa suoja- ja suovyöhykettä. Pohjoisrannassa sijaitsee yksi asunto, jolle johtaa tie yhdystieltä 13780. == Historiaa == Vuonna 1855 julkaistussa Kalmbergin kartastossa Säijärvelle on piirretty pitkä ja taivutettu muoto, mikä voi tarkoittaa järven vedenpinnan laskua. Vuoden 1954 peruskartassa järvi oli autio ja nykyistä suuremman kokoinen. Ensimmäinen merkki järven vedenpinnan alenemisesta näkyy vuoden 1980 kartassa, kun itäranta oli työntynyt eteenpäin ja soistunut. Tilanne oli 1991 kartassa sama, mutta nykyään järvestä on jäljellä enää kaksi kolmasosa vuoden 1954 tilanteeseen verrattuna. Järven pohjoisrantaan ilmaantui vuoden 1991 karttaan ensimmäinen rakennus. == Lähteet == Luokka:Pyhäjärven alue (Tampere) Luokka:Lempäälän järvet Luokka:Säijä
No You Girls

No You Girls on skotlantilaisen indie rock-yhtye Franz Ferdinandin kappale, joka julkaistiin toisena singlenä yhtyeen kolmannelta albumilta Tonight: Franz Ferdinand ja se nousi Britannian singlelistan sijalle 22. ”No You Girls” nousi maailmanlaajuiseen tietoisuuteen, kun sitä käytettiin iPod-musiikkisoittimen mainoksessa. == Kappaleet == === 7" singlejulkaisu === # # == Lähteet == Luokka:Vuoden 2009 kappaleet Luokka:Franz Ferdinandin kappaleet